ભાજપ દ્વારા પણ સામે પક્ષે ડેમેજ ક્ધટ્રોલ કરવાની કવાયત શરૂ કરી દેવામાં આવી છે. ખાસ કરીને પાટીદાર સમાજ પર તોગડીયાની ખાસ્સી એવી પકડ છે. આ ઉપરાંત હિન્દુ હિત રક્ષક સંગઠનો પર સીધી રીતે તોગડીયાનો ગુજરાતમાં પ્રભુત્વ રહેલું છે. નોંધનીય વાત એ છે કે ગુજરાત ભરમાં ગૌરક્ષા સમિતિઓ, બજરંગ દળ સહિતની પાંખોમાં પ્રવીણ તોગડીયાના સમર્થકોની સંખ્યા લાખોમાં થઈ શકે છે. વિશ્વ હિન્દુ પરિષદના ઘટનાક્રમમાં તોગડીયા હવે પોતાની જંગ લડવા મેદાને પડ્યા છે ત્યારે ભાજપના કેટલાક નેતાઓ પણ તોગડીયા સાથે જઈ શકે છે અને ભાજપ છોડી શકે છે એવી રિપોર્ટ મળતા ભાજપની નેતાગીરીની ઊંઘ હરામ થઈ ગઈ છે. ગુજરાત વિધાનસભામાં પણ તોગડીયા સમર્થક ધારાસભ્યોની સંખ્યા હોવાની માહિતી મળી રહી છે. પરંતુ હાલની સ્થિતિમાં આ તમામ ધારાસભ્યોએ મોઢે તાળું મારી દીધું છે અને કશું પણ બોલાવા રાજી ન હોવાની જાણકારી મળી રહી છે.